Åskollen Fotballklubb

Åskollen Fotballklubb (stiftet 26. september 1992) er en fotballklubb som holder til i Drammen. Fra slutten av 90-tallet og utover 2000-tallet var Åskollen FK et av de mest bemerkelsesverdige lagene i lokalfotballen i Buskerud da de gradvis klatret i seriesystemet. Dette kulminerte i 2008 med at Åskollen FK vant 3.divisjon i Buskerud og slo Førde igjennom 2 kvalifiseringskamper til 2.divisjon (2-0 tap borte og 8-1 seier hjemme). Klubben inngikk i 2008 en sammenslåing mellom Drammen Fotballklubb og samarbeidsklubbene Glassverket IF og Skiold SBK. Dette medførte et navnbytte fra Åskollen FK til Drammen FK, men klubben beholdt sin stiftelsedato, organisasjonsnummer, klubbhistorie og plasseringer i seriesystemet. I denne perioden spilte dugnadsklubben Drammen FK hele 2 perioder i Norsk Toppfotball i 2. divisjon før de i 2016 rykket klubben ned fra 3.divisjon. I desember 2016 endret klubben profil og navn tilbake til opprinnelige Åskollen FK og søkte seg ned fra 4 divisjon til 5.divisjon. I 2017 kjempet Åskollen FK lenge om opprykk, men fulgte denne sesongen opp med en svak prestasjon og havnet bak erkerival Glassverket på tabellen i 2018. I 2019 har Åskollen FK et A-lag i 5. divisjon som spiller hjemmekampene sine på Gulskogen Arena, et rekrutt B-lag i 7. divisjon og et M39 lag som begge spiller sine kamper på Kollen Road.
Klubben rykket i 2020 opp til 4.divisjon, og opp til 3.divisjon etter 2022 sesongen.
I 2023 spiller de i 3.divisjon avdeling 4, og ligger i september midt på tabellen.

Kjente spillere 
Amahl Pellegrino
Thomas Gill
Jarle "Finta" Finnestrand
Erik Mykland
Lars Cramer
Ronny Hvambsal
Tokmac Chol Nguen
Paal Christian Alsaker
Vegard Dokken

Tabellen

Divisjonsutvikling

Eksterne lenker 
 Gulskogen Arena - Nordic Stadiums

Fotballag etablert i 1992
Idrettslag opphørt i 2008
Fotballag i Drammen